**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL pavedimo biudžetinei „KLAIPĖDOS PAPLŪDIMIAI“ vykdyti fizinės gerovės užtikrinimo veiklą ir šios veiklos paslaugų teikimo kainOS nustatymo“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti fizinės gerovės užtikrinimo (pirties paslaugų) veiklos paslaugų teikimo kainą.

Šiuo metu fizinės gerovės užtikrinimo (pirties paslaugų) veiklos paslaugų teikimo kaina 20,00 Lt vienam lankytojui už 2 valandas perskaičiuojant į eurus – 5,79 Eur (20,00 Lt/3,4528 = 5,79 Eur). Pagal Finansų ministerijos rekomendacijas ir planuojamą priimti LR rinkliavų įstatymą jei vietinė rinkliava mažesnė nei 10 eurų, jos dydis būtų nustatomas dešimčių euro centų tikslumu. Todėl paslaugos teikimo kaina būtų suapvalinta nuo 5,79 iki 5,80 Eur. Suapvalinus kainą taip pat bus palengvinta apskaita.

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos respublikoje įstatymu,Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr.604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

Miesto tvarkymo skyriaus vedėja Irena Šakalienė